ناوم نانفووە.
لە چینی، "نان" واتا "پیاو".
"فو"ش واتا "کۆڵەکە".
خێزانەکەم خوازیاری منداڵێکی کوڕ بوون،
کە گەورە بێت و ببێتە کۆڵەکەی خێزانەکە.
کە دەرکەوت کچم،
هەر ناویان نام "نانفوو".
(پێکەنین)
لە ساڵی 1985 لە دایک بووم،
شەش ساڵ پێش ڕاگەیاندنی یاسای هەبوونی یەک منداڵی لە چین.
ڕێک دوای ئەوه‌ی لە دایکبووم،
کارگێڕی ناوخۆ داوایان لە دایکم کرد کە ببێتە خەسێنراو.
باپیرم دژی کارگێرەکان وەستایەوە،
چونکە نەوەیەکی کوڕی دەویست بۆ ئەوەی ناوی خێزانەکە هەڵبگرێت.
ده‌رئه‌نجام، خێزانەکەم ڕێگەیان پێدرا منداڵی دووەمیان ببێت.
بەڵام دەبوو پێنج ساڵ چاوەڕێ بکەن.
و باجێکی زۆر بە حکومەت بدەن.
من و براکەم گەورە بووین،
دەوروبەرمان پڕبوون لەو خێزانانەی کەیەک منداڵیان هەبوو.
لە بیرمە هەستم بە شەرم دەکرد.
چونکە برایەکی بچوکم هەبوو.
هەستم دەکرد خێزانەکەم هەڵەیەکی گەورەیان کردووە بە هەبوونی دوو منداڵ.
لەو کاتە پرسیارێکم کرد
ئەو هەستی تاوان و شەرمە لە کوێووە سەریهەڵداوە.
ساڵ و نیوێک پێش ئێستا، منداڵی یەکەمم لە دایک بوو
باشترین ڕووداوی ژیانم بوو.
بوون بە دایک
تێروانینێکی نوێی بە منداڵیم بەخشی،
ئەمە یادەوەری منداڵیمی بیرخستمەوە لە چین.
لە سی ساڵی ڕابردوو،
هەموو ئەندامانی خێزانەکەم دەبوو ڕێگەپێدان لە حکومەت وەرگرن
بۆ هەبوونی منداڵ.
خوازیاربووم بزانم
ژیانی ئەو کەسانە چۆنە کە لەژێر یاسای هەبوونی یەک منداڵی ژیاون.
بۆیە بڕیامدا چەند دیکۆمێنتاریەک لەسەر ئەو بابەتە ئامادە بکەم،
یەکێک لەو کەسانەی کە دواندم
مامان بوو، مامانی بۆ هەموو منداڵانی لە دایکبووی گوندەکەمان کردبوو،
تەنانەت بۆ منیش.
تەمەنی ٨٤ ساڵ بوو کە دواندم.
پرسیارم لێکرد،
" لە بیرتە بە درێژای ماوەی پیشەکەت مامانیت بۆ چەند منداڵ کردووە؟'
ژمارەی لە دایکبووانی نەدەزانی.
بەڵام گوتی کە
٦٠،٠٠٠ منداڵی بە زۆر لێکردن لەبار بردووە و خەساندنی کردووە.
هەروەها گوتیشی،
کۆرپە درەنگ لە دایکبووەکان لە لەبارچوون ڕزگاریان دەبوو.
و لەدوای مامانی کردنەکە منداڵەکانی دەکوشت.
بەبیری دەهاتەوە کە چۆن دەستەکانی دەلەرزین
کاتێک کە کارەکەی کردووە.
چیرۆکەکەی دایخورپاندم.
کاتێک بڕیارمدا فیلمەکە دروست بکەم،
پێشبینیم دەکرد چیرۆکێکی سادەبێت لە سەر تاوانکاری و قوربانی،
ئەو کەسانەی کە ئەو یاسایەیان جێبەجێکرد
و ئەو خەڵکانەی لەگەڵ ئاکامەکەی دەژیەن.
بەڵام ئەوە نەبوو بینیم.
کاتێک چاوپێکەوتنەکەم لەگەڵ مامانەکە تەواو کرد،
تێبینی گۆشەیەکی ماڵەکەیم کرد
بە چەند ئاڵایەکی دەستکرد ڕازێندرابووەوە.
هەر ئاڵایەک وێنەی منداڵێکی لە سەر بوو.
ئەو ئاڵایانە لەلایەن ئەو خێزانانە نێردرابوون
کە یارمەتیدابوون لە چارەسەری کێشەی نەزۆکی.
ڕوونیکردەوە کە ماندوو بووە
لە کاری لەباربردن و خەساندن.
تاکە کاری ئەو لە ئێستادا مامانی کردنە بۆ لەدایک بوونی منداڵان.
گوتی هەستی بە تاوانکردووە
لە جێبەجێکردنی یاسای هەبوونی یەک منداڵ
هیوادار بوو بە مامانیکردن بۆ منداڵە تازە لە دایک بووەکان،
بۆ قەرەبووکردنەوەی ئەو کارانەی لە ڕابردوو ئەنجامیداوە.
بۆم ڕوون بۆیەوە، کە ئەویش قوربانیەکی یاسایەکەیە،
هەمووان پێیان دەگوت
ئەو کارەی ئەو ڕاست و پێویستە بۆ ڕزگاربوونی چین.
و ئەویش ئەو کارەی کردووە کە بۆ وڵاتەکەی باش بووە.
دەزانم ئەم پەیامە چەند بەهێزە.
لە تەواوی دەوروبەرم بوو لە کاتی گەورە بوونم،
لە سەر پاکەتی شقارتە چاپکرابوو
یاری کارت،
کتێب، پۆستەر.
پڕوپاگه‌ندەکان پشتگیری یاساکە دەکەن
لە تەواوی دەوروبەرمان بوون،
[هەرکەسێک ڕەتی کردبایەوە بخەسێنرێت ئەوا دەستگیردەکرا.]
تۆقاندن دژ بە بەرهەڵستکارەکان بەکاردەهات.
پەیامەکە لە مێشکمان چەسپابوو
هەربۆیە بە شەرمەزارییەوە گەورە بووم
چونکە برایەکی بچووکم هەبوو.
هەر کەسێک لەوانەی کە دواندم،
بینیم چۆن دڵ و مێشکیان کەوتبووە ژێر کاریگەری پروپاگەندەکە،
و ئامادەبونیان تا قوربانی بدەن بۆ چاکەی گشتی
کە دەکرێت زۆر خەمناک و تراژیدی بێت.
چین تاکە وڵات نییە کە ئەمەی بە سەر هاتبێت.
هیچ وڵاتێک نییە پروپاگه‌ندەی نەبێت.
هەروەها لەو کۆمەڵگەیەیەی کە زۆر لە چین کراوەترن،
زۆر قورس دەبێت کە پڕوپاگه‌ندە بناسییەوە.
وەک هەواڵ و ڕاپۆرتی میدیایی خۆی مەڵاس دەدات،
بازرگانەکانی TV، کەمپینی سیاسی
و بڵاوکراوەکانی تۆڕی کۆمەڵایەتی.
کاردەکات بۆ گۆڕینی مێشکمان نەوەک زانیاریەکانمان.
هەموو کۆمەڵگەیەک لاوازە کە پڕوپاگه‌ندە وەک ڕاستی پەسەندبکات،
وهیچ کۆمەڵگەیەک نییە کە پڕوپاگەندە جێگەی ڕاستی بگرێتەوە
دەکرێ بە تەواوی ئازاد بێت.
سوپاس.
(چەپڵەڕێزان)